Diari Oficial de la Generalitat Valenciana


Sumari del DOGV 6966, del 15-02-2013 (2013/1438)

RESOLUCIÓ d'1 de febrer de 2013, de la Direcció General d'Energia, per la qual s'atorga autorització administrativa prèvia de construcció i aprovació del projecte tècnic d'execució, per a la instal·lació d'una planta de cogeneració de 6,066 MW de potència al terme municipal de Mutxamel. Expedient número ATREGI/2010/11/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6966

Data del DOGV
:   15-02-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/1438


Data del document
:   01-02-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ d'1 de febrer de 2013, de la Direcció General d'Energia, per la qual s'atorga autorització administrativa prèvia de construcció i aprovació del projecte tècnic d'execució, per a la instal·lació d'una planta de cogeneració de 6,066 MW de potència al terme municipal de Mutxamel. Expedient número ATREGI/2010/11/03. [2013/1438]  
Vist l'expedient amb la referència ATREGI/2010/11/03 incoat pel Servici Territorial d'Energia d'Alacant, a instància de l'empresa Bonny, SA, amb domicili als efectes de notificacions al carrer La Font, 1, 03680 Sant Joan (Alacant), relatiu a la sol·licitud del 2 d'agost de 2011 sobre l'autorització administrativa per a la instal·lació d'una planta de cogeneració de 6066 kW per a la producció d'aigua calenta i CO2 per a climatització i fertilització carbònica d'hivernacles de cultiu de tomaca, sítia a la finca Pla de Benet, polígon 7, parcel·la 2, al terme municipal de Mutxamel, província d'Alacant, i l'aprovació del projecte d'execució, firmat per un tècnic competent.  
Resultant que la informació pública de la mencionada sol·licitud es va fer en el Diari Oficial de la Comunitat Valenciana del dia 8 de novembre de 2012 i en el Butlletí Oficial de la Província d'Alacant del 17 de febrer de 2012, als efectes que preveuen la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, el Decret 88/2005, de 29 d'abril, del Consell de la Generalitat, el Decret 162/1990, de 15 d'octubre, del Consell de la Generalitat, sobre Impacte Ambiental, i també el Decret 32/2006, de 10 de març, del Consell de la Generalitat, sense que conste en l'expedient la presentació d'al·legacions.  
Resultant que en l'expedient es troba una còpia de la declaració d'impacte ambiental emesa en data 22 d'agost de 2012 pel director general d'Avaluació Ambiental i Territorial de la Conselleria d'Infraestructures, Territori i Medi Ambient, per mitjà de la qual s'estima acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen aplicables, el projecte de cogeneració de 6,066 MW a partir de gas natural, promogut per Bonny, SA, localitzada al polígon 7, parcel·la 2, al terme municipal de Mutxamel (Alacant), sempre que es desplegue amb les previsions de l'estudi d'impacte ambiental i amb els condicionants i les modificacions que recull la seua part dispositiva.  
  
Resultant que en l'expedient consta que la instal·lació disposa de llicència ambiental d'activitat concedida per acord de la junta de govern local del municipi de Mutxamel del dia 2 de juliol de 2012.  
Resultant que el Servici Territorial d'Energia d'Alacant, encarregat de la instrucció de l'expedient de sol·licitud, l'ha informada favorablement.  
Resultant que, d'acord amb la sol·licitud i el projecte presentat, la finalitat que perseguix el projecte és la generació d'elèctrica amb aprofitament de la calor residual per a la producció d'aigua calenta i del CO2 de la combustió per a climatització i fertilització carbònica dels hivernacles.  
Resultant que la instal·lació disposa de dret d'accés i connexió a les xarxes de distribució d'Iberdrola Distribución Eléctrica, SA unipersonal, segons l'informe evacuat per Iberdrola el 26 de gener de 2011, tot això de conformitat amb l'article 5 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial.  
Resultant que la instal·lació disposa de reconeixement de la condició d'instal·lació de producció d'energia elèctrica acollida al règim especial, en el subgrup a.1.1 de l'article 2 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial, atorgat per la Resolució de la llavors Direcció General d'Energia de la Conselleria Infraestructures i Transport, de 16 de febrer de 2010.  
Resultant que el sol·licitant ha acreditat la seua capacitat legal, tècnica i economicofinancera per a la realització de la instal·lació interessada, de conformitat amb el que establix l'article 8 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en particular per tindre personalitat jurídica pròpia i disposar del reconeixement de la condició d'instal·lació de producció d'energia elèctrica acollida al règim especial.  
Considerant que esta Direcció General és competent per a la resolució del present expedient, d'acord amb el que disposa l'incís a) de l'article 4.1 del Decret 88/2005, de 29 d'abril, del Consell de la Generalitat, que concorda amb l'article 18 del Decret 188/2012, de 21 de desembre, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació.  
En consideració de l'anterior, complits els requisits i els procediments legals i reglamentaris que establix la legislació vigent aplicables, resol:  
  
Primer  
Atorgar autorització administrativa prèvia a Bonny, SA, per a la construcció de la planta de cogeneració d'energia elèctrica, a partir de gas natural, que s'emplaçarà en la finca Pla de Benet, polígon 7, parcel·la 2, al terme municipal de Mutxamel, província d'Alacant, amb les característiques següents:  
- Tres grups motogeneradors de gas natural de 2.022 kW elèctrics, amb una potència total de 6.066 kW elèctrics.   
- Tres alternadors síncrons de 2.528 kVA, amb una tensió nominal de 400 V trifàsica.  
- Tres transformadors 20/0,42 kV de 2500 kVA.  
- Equip de control i maniobra.  
- Recuperació d'energia calorífica: circuit d'alta temperatura, circuit de baixa temperatura, recuperació de calor dels gasos de fuga i depòsit d'acumulació de calor de 1.800 m³.  
El pressupost de la instal·lació és de tres milions tres-cents quinze mil set-cents dotze euros amb trenta cèntims d'euros (3.315.712,30 €).  
  
La present autorització s'atorga sense perjuí i independentment de les concessions, llicències, autoritzacions i permisos que siguen necessàries, d'acord amb la resta de disposicions que siguen aplicables i en especial les relatives a l'ordenació del territori i al medi ambient.  
  
Esta autorització s'emet sense perjuí de tercers i deixant fora de perill els drets particulars.   
  
Segon  
Aprovar el projecte tècnic d'execució presentat i habilitar Bonny, SA, per a l'execució de la instal·lació de cogeneració relacionada en el punt primer de la present resolució, d'acord amb les condicions següents:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per la present instal·lació i que han sigut acceptats pel seu titular. En cas que siga necesari introduir modificacions respecte de la documentació presentada i aprovada, el titular de la present resolució haurà de sol·licitar prèviament a esta Direcció General la corresponent aprovació.  
  
2. La instal·lació a executar complirà, en tot cas, el que establixen els reglaments electrotècnics de seguretat industrial vigents aplicables a la instal·lació; en particular, el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les instruccions tècniques complementàries, el Reial Decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió i les instruccions tècniques complementàries ITC-LAT 01 a 09, i el Reial Decret 842/2002, de 2 d'agost, pel qual s'aprova el Reglament electrotècnic per a baixa tensió i les instruccions tècniques complementàries que el desenrotllen.   
  
3. El termini d'execució de la instal·lació serà de dotze mesos comptats a partir de l'inici de les obres. No obstant això, amb anterioritat a la finalització del dit termini, Bonny, SA podrà sol·licitar-ne una ampliació concreta per mitjà d'una sol·licitud motivada davant d'este òrgan directiu, acompanyant a este efecte la documentació justificativa de la demora i del cronograma de treballs previstos per al nou termini sol·licitat.   
4. Als efectes que preveu l'article 18.2 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes, Bonny, SA, comunicarà al Servici Territorial d'Energia d'Alacant el començament de les obres, qui al seu torn el comunicarà a l'òrgan ambiental en nom d'esta Direcció General com a òrgan substantiu.  
5. Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta Direcció General com al Servici Territorial d'Energia d'Alacant.  
6. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
7. Sense perjuí del que preveu l'article 12.4 del Decret 88/2005, de 29 d'abril, personal tècnic en la matèria adscrit a esta Direcció General o al Servici Territorial d'Energia podrà realitzar les comprovacions i les proves que considere necessàries durant les obres i quan finalitzen, en relació amb la seua adequació a la documentació tècnica presentada i amb el compliment de la legislació vigent i de les condicions d'esta resolució.  
8. Finalitzades les obres de construcció de la instal·lació Bonny, SA, en el termini màxim de 10 dies hàbils, ho comunicarà al Servici Territorial d'Energia d'Alacant als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació que preveu l'article 12 del Decret 88/2005, de 29 d'abril. Amb la dita comunicació s'acompanyarà un certificat de direcció i final d'obra, subscrit per una persona facultativa competent, la qual acreditarà que és conforme als reglaments tècnics en la matèria, d'acord amb el que establix la normativa vigent per als projectes d'instal·lacions elèctriques, i igualment respecte a la present autorització administrativa i a l'aprovació del projecte d'execució. Quan el mencionat certificat de direcció i de final d'obra no vinga visat pel corresponent col·legi professional, s'acompanyarà de l'oportuna declaració responsable, de conformitat amb el que indica la Resolució de 22 d'octubre de 2010, de la Direcció General d'Energia, publicada en el Diari Oficial de la Comunitat Valenciana número 6389, de 3 de novembre de 2010.  
  
9. Una vegada atorgada l'autorització d'explotació de la instal·lació interessada en el present procediment, en el termini màxim de 10 dies el Servici Territorial d'Energia d'Alacant ho comunicarà a esta Direcció General, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta Direcció General com a òrgan substantiu.  
10. Les d'orde mediambiental que establix la resolució del director general d'Avaluació Ambiental i Territorial, de data 22 d'agost de 2012, següents:  
a) S'haurà d'assegurar que no se sobrepassen els nivells sonors legalment establits i s'haurà de fer el control de les emissions acústiques i dels nivells de recepció en l'entorn, per mitjà de la realització d'auditories acústiques, en l'estat preoperacional i operacional, que haurà de dur a terme una entitat col·laboradora en matèria de qualitat ambiental per al camp de la contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i se'n crea i se'n regula el registre, ampliant l'estudi acústic proposat per a l'actuació d'acord amb les indicacions que establix el Servici de Protecció i Control Integrat de la Contaminació.  
  
b) La instal·lació haurà de ser inspeccionada per una entitat col·laboradora en matèria de qualitat ambiental en el camp de la contaminació atmosfèrica, regulada per la normativa autonòmica vigent amb periodicitat triennal per als gasos de fuga produïts.  
c) A més del control d'emissions, sorolls i vibracions, s'haurà de controlar el funcionament correcte de la instal·lació i, basant-se en les comprovacions efectuades i en cas de ser necessari, es proposaran modificacions en el procés. Una vegada determinat el funcionament correcte i amb una periodicitat màxima triennal, s'haurà de presentar davant de la Direcció General d'Avaluació Ambiental i Territorial una còpia del llibre de control en què figuraran els informes corresponents a les auditories acústiques realitzades, els mesuraments dels gasos emesos efectuats per l'organisme autoritzat i també la resta de comprovacions que puguen efectuar-se en la instal·lació.  
d) S'haurà de gestionar qualsevol residu que es genere en les instal·lacions d'acord amb la seua naturalesa. En cas de tractar-se de residus perillosos, s'hauran d'emmagatzemar en una zona preparada a este efecte que impossibilite l'aparició d'abocaments i en contenidors homologats, i es retirarà a través d'un gestor autoritzat.  
Esta Direcció General, previ tràmit de l'oportú procediment, deixarà sense efecte la present resolució en qualsevol moment en què observe l'incompliment o inobservança de les condicions i els requisits que establix, o la variació substancial dels pressupostos que en determinaren l'atorgament. En tot cas, el titular de la present resolució haurà d'observar els deures i les obligacions establits en la legislació vigent aplicable a la producció d'energia elèctrica en règim especial, en particular, les que recull el capítol II del títol IV de la Llei 54/1997, de 27 de novembre, del Sector Elèctric i el seu desplegament reglamentari.  
  
  
Tercer  
Ordenar:  
- La publicació de la present resolució en el Diari Oficial de la Comunitat Valenciana.  
- La notificació de la present resolució a Bonny, SA, a totes les administracions o organismes públics i empreses de servicis públics o servicis d'interés general que han intervingut, o pogut intervindre, en el procediment d'autorització, i les que han emés, o van haver d'emetre, algun condicionat tècnic al projecte d'execució.   
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Se significa que la mencionada publicació es farà, a més, als efectes de notificació de la present resolució, als interessats que siguen desconeguts, se n'ignore el lloc o domicili de la notificació o el mitjà que permeta tindre constància de la seua recepció per part d'aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra la present resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Indústria i Energia en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 1 de febrer de 2013.- El director general d'Energia: Antonio Cejalvo Lapeña.